2010R0920 — DA — 04.05.2013 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EU) Nr. 920/2010 af 7. oktober 2010 om oprettelse af et EU-register for perioden frem til den 31. december 2012 for Unionens emissionshandelsordning i medfør af Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF (EØS-relevant tekst) (EFT L 270, 14.10.2010, p.1)

Ændret ved:





Berigtiget ved:









▼B

▼M1

KOMMISSIONENS FORORDNING (EU) Nr. 920/2010

af 7. oktober 2010

om oprettelse af et EU-register for perioden frem til den 31. december 2012 for Unionens emissionshandelsordning i medfør af Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF

▼B

(EØS-relevant tekst)







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF ( 1 ), særlig artikel 19, under henvisning til Europa-Parlamentets og Rådets beslutning nr. 280/2004/EF af 11. februar 2004 om en mekanisme til overvågning af emissioner af drivhusgasser i Fællesskabet og til gennemførelse af Kyotoprotokollen ( 2 ), særlig artikel 6, stk. 1, første afsnit, andet punktum, efter at have hørt den europæiske tilsynsførende for databeskyttelse, og ud fra følgende betragtninger: (1) Ifølge artikel 6 i beslutning nr. 280/2004/EF skal EU og dets medlemsstater ved oprettelsen og driften af registre og af Fællesskabets uafhængige transaktionsjournal anvende de funktionelle og tekniske specifikationer for dataudvekslingsstandarder for registersystemer under Kyotoprotokollen, der blev vedtaget ved beslutning 12/CMP.1 af UNFCCC-partskonferencen, der tjener som møde for parterne i Kyotoprotokollen (i det følgende benævnt beslutning 12/CMP.1). (2) Ifølge artikel 19, stk. 1, i direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet (i det følgende benævnt ETS) skal alle kvoter indsættes i EU-registret på konti, der administreres af medlemsstaterne. For at sikre, at Kyoto-enheder og kvoter kan føres på de samme EU-registerkonti, skal EU-registret også være i overensstemmelse med de funktionelle og tekniske specifikationer for dataudvekslingsstandarder for registersystemer under Kyotoprotokollen, der er udarbejdet i medfør af beslutning 12/CMP.1. (3) I henhold til artikel 20 i direktiv 2003/87/EF skal der oprettes en uafhængig transaktionsjournal (i det følgende benævnt EU-transaktionsjournalen) til bogføring af udstedelse, overdragelse og annullering af kvoter. I henhold til artikel 6, stk. 2, i beslutning nr. 280/2004/EF skal oplysninger om udstedelse, besiddelse, overdragelse, erhvervelse, annullering og tilbagetrækning af tildelte emissionsenheder, optagsenheder, emissionsreduktionsenheder og godkendte emissionsreduktioner og overførsel af tildelte emissionsenheder, emissionsreduktionsenheder og godkendte emissionsreduktioner stilles til rådighed for transaktionsjournalen. (4) I artikel 19, stk. 3, i direktiv 2003/87/EF kræves det, at Kommissionen vedtager en forordning om et standardiseret og sikkert system med registre i form af standardiserede elektroniske databaser, der indeholder fælles data til sporing af udlevering, besiddelse, overdragelse og annullering af kvoter, til sikring af offentlig adgang, henholdsvis den fornødne fortrolighed og til sikring af, at overdragelser ikke er i strid med forpligtelser, der følger af Kyotoprotokollen. (5) Ethvert register, der er oprettet i henhold til artikel 6 i beslutning nr. 280/2004/EF, bør indeholde mindst en partskonto, en tilbagetrækningskonto og de annullerings- og erstatningskonti, der kræves i henhold til beslutning 13/CMP.1 fra UNFCCC-partskonferencen, der tjener som møde for parterne i Kyotoprotokollen (i det følgende benævnt beslutning 13/CMP.1), og EU-registret, der indeholder alle kvoter i medfør af artikel 19 i direktiv 2003/87/EF, bør indeholde de administrationskonti og brugerkonti, der er nødvendige for at gennemføre kravene i det pågældende direktiv. Disse konti bør oprettes efter standardiserede procedurer af hensyn til registersystemets integritet og for at sikre offentlighedens adgang til oplysningerne i systemet. (6) Ethvert register, der er oprettet i henhold til artikel 6 i beslutning 280/2004/EF, bør udstede tildelte enheder (i det følgende benævnt AAU) i medfør af beslutning 13/CMP.1; kvoter bør derimod udstedes af EU-registret. Registre, der er oprettet i henhold til artikel 6 i beslutning nr. nr. 280/2004/EF, bør sikre, at de har et depot af AAU'er, der svarer til det antal kvoter, de udsteder i EU-registret, for at sikre, at alle transaktioner med kvoter kan følges op af tilsvarende overførsler af AAU'er via en clearingordning ved hver periodes udløb. (7) Eftersom medlemsstaterne ikke har nogen indvirkning på antallet af kvoter, som kontohavere vælger at opspare (to bank) i deres registre, kunne eventuelle fremtidige internationale begrænsninger for opsparing af AAU'er, der tjener som depot for udstedte kvoter, forårsage alvorlige vanskeligheder for de registre, der har et uforholdsmæssigt stort eller lille antal af kvoter. For at sikre, at medlemsstaternes risiko i denne henseende deles ligeligt blandt alle medlemsstaterne, bør clearingordningen udformes således, at der ved afslutningen står et antal AAU'er i EU-registrets clearingkonto, der svarer til de kvoter, der skal opspares fra perioden 2008-12. (8) Transaktioner med kvoter inden for EU-registret bør gennemføres via en kommunikationsforbindelse, der omfatter EU-transaktionsjournalen, og transaktioner med Kyoto-enheder bør gennemføres via en kommunikationsforbindelse, der omfatter både EU-transaktionsjournalen og klimakonventionens internationale transaktionsjournal (i det følgende benævnt den internationale transaktionsjournal). Der bør vedtages bestemmelser med henblik på at sikre, at medlemsstater, der ikke kan udstede AAU'er under Kyotoprotokollen, fordi de ikke har nogen bindende emissionsreduktionsforpligtelser, kan fortsætte deres ligelige deltagelse i Unionens emissionshandelsordning. En sådan deltagelse ville ikke være mulig i perioden 2008-12, da disse medlemsstater i modsætning til alle andre medlemsstater ikke ville kunne udstede kvoter, der er forbundet med AAU'er, som er anerkendt under Kyotoprotokollen. En sådan ligelig deltagelse bør tillades ved hjælp af særlige mekanismer i EU-registret. (9) For at sikre, at der ikke forekommer uregelmæssigheder, bør der gennem EU-transaktionsjournalen føres automatisk kontrol med alle processer i registersystemet, der vedrører kvoter, verificerede emissioner, konti og Kyoto-enheder, mens der gennem den internationale transaktionsjournal bør føres automatisk kontrol med processer, der vedrører Kyoto-enheder. Falder kontrollen negativt ud, bringes den pågældende proces til ophør med henblik på at sikre, at EU-registersystemet opfylder kravene i direktiv 2003/87/EF og krav opstillet i medfør af klimakonventionen og Kyotoprotokollen. (10) Af hensyn til beskyttelsen af oplysningerne i det integrerede registersystem bør der anvendes hensigtsmæssige og harmoniserede krav til autentificering og adgangsret, og der bør opbevares registeroplysninger om alle processer, driftsledere og personer i registersystemet. (11) Den centrale administrator bør påse, at der forekommer færrest muligt afbrydelser i driften af registersystemet ved at træffe alle rimelige foranstaltninger for at sikre adgangen til EU-registret og EU-transaktionsjournalen og ved at sikre robuste systemer og procedurer til beskyttelse af samtlige oplysninger. (12) Registersystemet bør kunne optage luftfartens inddragelse i ordningen for handel med kvoter for drivhusgasemissioner i EU (ETS) fra den 1. januar 2012. Størstedelen af de opgaver, der blev indført med revisionen af ETS som fastsat i Europa-Parlamentets og Rådets direktiv 2009/29/EF af 23. april 2009 om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet ( 3 ), skal først udføres fra den 1. januar 2013 og fremefter. Disse krav er ikke tilknyttet de funktionelle aspekter, der skal være på plads i 2012 på grund af optagelsen af luftfartsaktiviteterne i ETS. (13) Da luftfartøjsoperatører har ret til at returnere et andet sæt kvoter end driftsledere, bør luftfartøjsoperatører have en anden type konto, en luftfartøjsoperatørkonto. Kvoter udstedt under ETS-direktivets kapitel II om luftfart er forskellige fra de hidtil udstedte kvoter, eftersom de omfatter emissioner, der for størstepartens vedkommende ikke omfattes af Kyotoprotokollen. Derfor bør de markeres som forskellige i forhold til andre kvoter. (14) Efter Europa-Parlamentets og Rådets direktiv 2008/101/EF af 19. november 2008 om ændring af direktiv 2003/87/EF med henblik på inddragelse af luftfartsaktiviteter i ordningen for handel med drivhusgasemissionskvoter i Fællesskabet ( 4 ) må Kyoto-enheder eller kvoter, der er garanteret ved Kyoto-enheder og returneret af luftfartsoperatører, kun trækkes tilbage i et antal, der svarer til de interne (domestic) luftfartsemissioner. Da medlemsstaterne imidlertid ikke har nogen indflydelse på luftfartsoperatørers valg med hensyn til, om de returnerer kapitel II-kvoter eller enheder, der kan trækkes tilbage, bør der oprettes et centraliseret returnerings- og omfordelingssystem, der garanterer, at enheder returneret af luftfartøjsoperatører, der kan trækkes tilbage, indsamles og først og fremmest anvendes til at dække alle medlemsstaternes interne luftfartsemissioner på en lige måde. Medlemsstaterne bør på et senere stadium beslutte, hvordan de vil anvende de således indsamlede enheder, der kan trækkes tilbage. (15) Med henblik på at gennemføre ETS-revisionen og tage højde for inddragelsen af luftfarten i 2012 er det tilstrækkeligt at fusionere medlemsstaternes nuværende ETS-registerfunktioner på et teknisk plan og overlade den tekniske gennemførelse af Kyotoprotokol-registerfunktioner til separate Kyotoprotokol-registre (i det følgende benævnt KP-registre), som medlemsstaterne fører. (16) For at gennemføre de ændringer, der blev indført ved direktiv 29/2009/EF, og tage højde for indførelsen af luftfartsaktiviteter i ETS i 2012 er det tilstrækkeligt at fusionere medlemsstaternes nuværende ETS-registerfunktioner på et teknisk plan og overlade den tekniske gennemførelse af registerfunktioner til separate registre, som medlemsstaterne fører, så længe det er nødvendigt. En sådan løsning ville imidlertid ikke være omkostningseffektiv, da det ville forudsætte, at hver medlemsstat opretholder omfattende parallelle informationsteknologikapaciteter, der kun ville blive brugt i ringe grad. Det er således Kommissionens og medlemsstaternes sigte at arbejde i retning af et »konsolideret europæisk registersystem«, der vil forene alle medlemsstaternes KP-registerrelaterede informationsteknologifunktioner. (17) De nærmere bestemmelser i denne forordning for bogføring af kvoter og Kyoto-enheder og muligheden for at oprette et konsolideret europæisk registersystem har ingen indflydelse på Den Europæiske Unions eventuelle fremtidige beslutning om, hvorvidt der skal være tale om et fælles EU-emissionsreduktionsmål eller separate emissionsreduktionsmål for medlemsstaterne under en eventuel fremtidig international klimatraktat. (18) I henhold til artikel 19, stk. 4, i direktiv 2003/87/EF skal der fastlægges processer for ændrings- og hændelseshåndtering for EU-registret og passende bestemmelser for, at EU-registret kan sikre, at initiativer fra medlemsstaterne vedrørende effektivitetsforbedring, forvaltning af administrative omkostninger og kvalitetskontrolforanstaltninger er mulige. At samtlige kvoter opbevares i EU-registret, bør ikke have indflydelse på opretholdelsen af nationale registre for emissioner, der ikke omfattes af ETS, og EU-registret bør yde tjenester af samme kvalitet som de nationale registre. (19) Da momssvindel, hvidvaskning af penge og anden kriminel aktivitet er steget betydeligt i hele registersystemet siden 2009, er det nødvendigt at indføre mere detaljerede og stramme regler for kontrol af identitetsoplysninger, som fremlægges af kontohavere og ansøgere om åbning af konto. Medlemsstaternes myndigheder skal desuden være i stand til at afvise at åbne en konto, hvis det med rimelighed kan formodes, at registersystemet vil blive anvendt til svigagtige formål. Der bør endelig fastsættes nærmere regler, hvorved der hurtigt og effektivt kan gives oplysninger til de retshåndhævende myndigheder, der efterfølgende kan anvende de således opnåede oplysninger til efterforskningsformål. (20) Kommissionens forordning (EF) nr. 994/2008 af 8. oktober 2008 om et standardiseret og sikkert registersystem i medfør af Europa-Parlamentets og Rådets direktiv 2003/87/EF og Europa-Parlamentets og Rådets beslutning 280/2004/EF ( 5 ) ophævede og erstattede Kommissionens forordning (EF) nr. 2216/2004 af 21. december 2004 om et standardiseret og sikkert registersystem i medfør af Europa-Parlamentets og Rådets direktiv 2003/87/EF og Europa-Parlamentets og Rådets beslutning 280/2004/EF ( 6 ) fra 2012 og fremefter. Da nærværende forordning i væsentlig grad ændrer de bestemmelser, der gælder fra den 1. januar 2012 på flere regulerede områder, er det i klarhedens interesse, at forordning (EF) nr. 994/2008 ophæves og erstattes i sin helhed, medens ophævelsen og erstatningen af forordning (EF) nr. 2216/2004 opretholdes som fastsat i forordning (EF) nr. 994/2008. (21) Da forordning (EF) nr. 2216/2004 forbliver gældende indtil udgangen af 2011, er det nødvendigt med visse delvise ændringer heraf med øjeblikkelig virkning. Disse ændringer vedrører bekæmpelsen af svig og andre kriminelle aktiviteter samt returneringsprocessen. Uaktuelle bestemmelser bør ligeledes fjernes af hensyn til klarheden. Da ændringerne vedrørende bekæmpelse af svig og returneringsprocessen bør anvendes så hurtigt som muligt, bør denne forordning træde i kraft øjeblikkeligt efter offentliggørelsen. (22) Forordning (EF) nr. 2216/2004 bør derfor ændres med øjeblikkelig virkning. Nævnte forordning bør ophæves den 1. januar 2012. (23) Der bør regelmæssigt offentliggøres relevante rapporter til sikring af, at offentligheden, med forbehold af visse fortrolighedshensyn, har adgang til de oplysninger, der ligger i det integrerede registersystem, jf. Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF ( 7 ) og beslutning 13/CMP.1. (24) EU's retsforskrifter om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, særlig Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger ( 8 ), Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (direktiv om databeskyttelse inden for elektronisk kommunikation) ( 9 ) og Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og organerne og om fri udveksling af sådanne oplysninger ( 10 ), bør overholdes, når de gælder for oplysninger, der opbevares og behandles i medfør af nærværende forordning. (25) Foranstaltningerne i denne forordning er i overensstemmelse med udtalelse fra Udvalget for Klimaændringer — ud fra følgende betragtninger: VEDTAGET FØLGENDE FORORDNING:







KAPITEL I

GENSTAND OG DEFINITIONER

Artikel 1

Genstand

►M1 Denne forordning fastlægger generelle bestemmelser og krav til drift og vedligeholdelse for perioden frem til den 31. december 2012 for det standardiserede og sikre registersystem, der består af registre, og den uafhængige transaktionsjournal, jf. artikel 20, stk. 1, i direktiv 2003/87/EF og artikel 6 i beslutning nr. 280/2004/EF. ◄ Ved forordningen skabes der også et kommunikationssystem mellem registersystemet og den internationale transaktionsjournal, der er oprettet og føres af sekretariatet for De Forenede Nationers klimakonvention (UNFCCC).

▼M1

Artikel 1a

Anvendelsesområde

Denne forordning vedrører kvoter, som er oprettet i Unionens emissionshandelsordning for perioden frem til den 31. december 2012, og Kyoto-enheder.

▼B

Artikel 2

Definitioner

Ved anvendelsen af denne forordning finder definitionerne i artikel 3 i direktiv 2003/87/EF anvendelse. Herudover forstås ved:

1) »kontohaver« : person, der har en konto i registersystemet

2) »central administrator« : person udpeget af Kommissionen i medfør af artikel 20 i direktiv 2003/87/EF

3) »kompetent myndighed« : den eller de myndigheder, der udpeges af en medlemsstat, jf. artikel 18 i direktiv 2003/87/EF

4) »KP-part« : part i Kyotoprotokollen

5) »handelsplatform« : multilateral handelscentral af enhver art, der samler eller medvirker til at samle forskellige tredjeparters interesser i køb og salg, jf. artikel 4 i Europa-Parlamentets og Rådets direktiv 2004/39/EF ( 11 ), hvor det, der er interesse i at købe og sælge, er kvoter eller Kyoto-enheder

6) »verifikator« : verifikationsorgan som defineret i bilag I, punkt 2, nr. 5), litra m), i Kommissionens beslutning 2007/589/EF ( 12 )

7) »tildelt enhed« (assigned amount unit - AAU) : enhed udstedt i medfør af artikel 7, stk. 3, i beslutning nr. 280/2004/EF

8) »kapitel II-kvoter« : kvoter udstedt under kapitel II i direktiv 2003/87/EF

9) »kapitel III-kvoter« : kvoter, der ikke er udstedt under kapitel II i direktiv 2003/87/EF

10) »langfristet CER« (»lCER«) : CER, der udstedes for en CDM-projektaktivitet bestående i nyplantning eller genplantning af skov, og som med forbehold af beslutning 5/CMP.1 fra partskonferencen, der tjener som møde for parterne i Kyotoprotokollen, udløber ved udgangen af den krediteringsperiode for emissionsreduktion for den CDM-projektaktivitet bestående i nyplantning eller genplantning af skov, som den er udstedt for

11) »optagsenhed« (removal unit - RMU) : enhed udstedt i medfør af Kyotoprotokollens artikel 3

12) »midlertidig CER« (tCER) : CER, der udstedes for en CDM-projektaktivitet bestående i nyplantning eller genplantning af skov, og som med forbehold af beslutning 5/CMP.1 udløber ved udgangen af den forpligtelsesperiode i henhold til Kyotoprotokollen, der følger efter den forpligtelsesperiode, den er udstedt i

13) »proces« : en automatiseret teknisk fremgangsmåde til udførelse af en handling vedrørende en konto eller en enhed i et register

14) »transaktion« : en proces, der omfatter overførsel af en kvote eller Kyoto-enhed fra en konto til en anden

15) »returnere« : en driftsleders eller luftfartøjsoperatørs bogføring af en kvote eller en Kyoto-enhed som modregning for de verificerede emissioner fra den pågældendes anlæg eller luftfartøj

16) »annullering« : indehaverens definitive afhændelse af Kyoto-enheder uden modregning af verificerede emissioner

17) »sletning« : indehaverens definitive afhændelse af kvoter uden modregning af verificerede emissioner

18) »tilbagetrækning« : en KP-parts bogføring af en Kyoto-enhed som modregning for den pågældende parts rapporterede emissioner

19) »hvidvaskning af penge« : som defineret i artikel 1, stk. 2, i Europa-Parlamentets og Rådets direktiv 2005/60/EF ( 13 )

20) »alvorlig lovovertrædelse« : som defineret i artikel 3, stk. 5, i direktiv 2005/60/EF

21) »finansiering af terrorisme« : som defineret i artikel 1, stk. 4, i direktiv 2005/60/EF

22) »registeradministrator« : registeradministratoren af EU-registret eller et andet Kyotoprotokol-register

23) »national administrator« : organ med ansvar for på en medlemsstats vegne at administrere en række brugerkonti under medlemsstatens jurisdiktion i EU-registret, og som udpeges i henhold til artikel 6

24) »kontoadministrator« : administrator angivet for en bestemt kontotype i tredje kolonne i tabel I-I i bilag I.

▼M1

25) »ledelse« : omfatter de personer, som i praksis leder en juridisk persons daglige virksomhed

26) »mellemeuropæisk tid« : mellemeuropæisk sommertid i sommertidsperioden som defineret i artikel 1, 2 og 3 i Europa-Parlamentets og Rådets direktiv 2000/84/EF ( 14 ).

▼B







KAPITEL II

REGISTERSYSTEMET

▼M2 —————

▼B







KAPITEL III

ENHEDER

▼M2 —————

▼B







KAPITEL IV

KONTI







AFSNIT 1

Bestemmelser gældende for alle konti

▼M2 —————

▼B







AFSNIT 2

Abning og ajourføring af konti

▼M2 —————

▼B







AFSNIT 3

Lukning af konti

▼M2 —————

▼B







AFSNIT 4

Suspension af adgangsret til konti

▼M2 —————

▼B







KAPITEL V

VERIFICEREDE EMISSIONER OG OVERHOLDELSE

Artikel 29

Verificerede emissionsdata for et anlæg eller en luftfartøjsoperatør

1. Inden forelæggelsen af de årlige emissionsdata for EU-registret udvælger driftslederen og luftfartøjsoperatøren en verifikator blandt de verifikatorer, der er registreret hos den nationale administrator, der administrerer kontoen. Hvis en driftsleder eller luftfartøjsoperatør også er verifikator, må han ikke vælge sig selv som verifikator.

2. Den nationale administrator forelægger emissionsdata for et givet år mellem den 1. januar og den 31. marts det følgende år. Emissionsdata for et anlæg kan også forelægges for et givet år i løbet af det pågældende år, hvis anlæggets drivhusgasemissionstilladelse allerede er udløbet. Den kompetente myndighed kan beslutte, at kontohaveren eller verifikatoren (herunder de kompetente myndigheder, der fungerer som verifikatorer) og ikke den nationale administrator er ansvarlig for at forelægge emissionsdata inden ovennævnte frist.

3. Årlige emissionsdata forelægges i det i bilag X foreskrevne format.

▼M1

4. Når rapporten fra en driftsleder om emissioner fra et anlæg i det foregående år eller rapporten fra en luftfartøjsoperatør om emissioner fra alle luftfartsaktiviteter i det foregående år er verificeret som tilfredsstillende i overensstemmelse med artikel 15, stk. 1, i direktiv 2003/87/EF, godkender verifikatoren eller den kompetente myndighed de årlige verificerede emissioner.

5. Emissioner, der er godkendt i henhold til stk. 4, markeres som verificerede i EU-registret af den nationale administrator eller den kompetente myndighed. Den kompetente myndighed kan beslutte, at verifikatoren og ikke den nationale administrator er ansvarlig for markeringen af emissioner som verificerede i EU-registret.

▼B

6. Den kompetente myndighed kan give den nationale administrator anvisning om at korrigere de årlige verificerede emissioner fra et anlæg eller en luftfartøjsoperatør for at sikre overensstemmelse med de detaljerede krav, som medlemsstaten har opstillet i medfør af bilag V i direktiv 2003/87/EF, ved at indføre det pågældende års korrigerede verificerede emissioner for det pågældende anlæg eller den pågældende luftfartøjsoperatør i EU-registret.

7. Hvis der den 1. maj hvert år ikke er blevet registreret verificerede emissionstal i EU-registret for et anlæg eller en luftfartøjsoperatør for det foregående år, eller de verificerede emissionstal har vist sig at være ukorrekte, angives der skønsmæssige emissionstal i EU-registret, som beregnes så nøjagtigt som muligt efter de detaljerede krav, som medlemsstaten har fastsat i henhold til bilag V i direktiv 2003/87/EF.

Artikel 30

Spærring af konti som følge af manglende forelæggelse af verificerede emissioner

1. Hvis der i EU-registret den 1. april hvert år ikke er blevet registreret årlige verificerede emissioner for et anlæg eller en luftfartøjsoperatør for det foregående år, ændrer EU-registret den pågældende driftslederkontos eller luftfartøjsoperatørkontos status til spærret.

2. Når alle forsinkede verificerede emissioner for et anlæg eller en luftfartøjsoperatør for året er blevet registreret i EU-registret, ændrer EU-registret kontoens status til åben.

Artikel 31

Beregning af overholdelsesstatustal

1. Den 1. maj hvert år bestemmer EU-registret overholdelsesstatustallet for det foregående år for hvert anlæg og luftfartøjsoperatør med en åben eller spærret driftslederkonto eller luftfartøjsoperatørkonto ved at beregne summen af alle kvoter, CER'er og ERU'er, der er returneret for den indeværende periode, og derfra trække summen af alle verificerede emissioner i den indeværende periode indtil og inklusive det indeværende år og lægge et korrektionstal til.

2. Korrektionstallet nævnt i stk. 1 er nul, hvis overholdelsesstatustallet for det sidste år i den foregående periode var større end nul, men forbliver som overholdelsesstatustallet for det sidste år i den foregående periode, hvis tallet er mindre end eller lig med nul.

3. EU-registret registrerer overholdelsesstatustallet for hvert anlæg og hver luftfartøjsoperatør for hvert år.

▼M2

Artikel 32

Udelukkede luftfartøjsoperatørbeholdningskonti

1. Hvis der ved fristen i artikel 12, stk. 2a, i direktiv 2003/87/EF for returnering af kvoter registreres en verificeret emissionsværdi på nul i EU-registret for en luftfartøjsoperatør for det foregående år i henhold til artikel 29, ændrer EU-registret den pågældende luftfartøjsoperatørbeholdningskontos status til udelukket.

2. EU-registret ændrer kontoens status til åben, når den verificerede emissionsværdi for året før det indeværende år ikke er nul.

▼B







KAPITEL V

TRANSAKTIONER







AFSNIT 1

Tildeling og udstedelse af kvoter

▼M1

Artikel 32a

Gennemførelse af overførsler

1. For alle transaktioner, der er angivet i kapitel VI, som ikke er igangsat af en handelsplatform, kræves der en udenbånds bekræftelse fra EU-registret, før transaktionen kan igangsættes. En transaktion igangsættes kun, hvis der er en yderligere bemyndiget repræsentant, hvis godkendelse er nødvendig i medfør af artikel 19, stk. 2, som har bekræftet transaktionen udenbånds.

2. For alle overførsler af kvoter og Kyoto-enheder, der er angivet i artikel 43 og 44, igangsættes overførslen straks, hvis den er bekræftet mellem kl. 10.00 og kl. 16.00 (mellemeuropæisk tid) mellem mandag og fredag, begge dage inklusive, med undtagelse af offentlige helligdage i de medlemsstater, som beslutter at udsætte fristen i medfør af stk. 3. En overførsel, som bekræftes på et andet tidspunkt, igangsættes den følgende dag, mandag til fredag, kl. 10.00 (mellemeuropæisk tid).

3. For alle overførsler af kvoter og Kyoto-enheder, der er angivet i artikel 43 og 44, bortset fra overførsler fra en handelskonto til en konto på listen over sikre konti for den pågældende konto, gælder der en frist på 26 timer fra igangsættelsen, til overførslen bliver meldt afsluttet i medfør af artikel 70. Denne frist suspenderes mellem kl. 00.00 og kl. 24.00 (mellemeuropæisk tid) på lørdage og søndage. Medlemsstaterne kan beslutte også at suspendere denne frist mellem kl. 00.00 og kl. 24.00 (mellemeuropæisk tid) på nationale helligdage i et bestemt år, forudsat at denne beslutning bliver offentliggjort senest den 1. december i det foregående år.

4. Hvis en kontorepræsentant har mistanke om, at en overførsel er blevet igangsat i svigagtigt øjemed, kan vedkommende senest to timer inden den i stk. 3 fastsatte frist anmode den nationale administrator om at annullere overførslen på deres vegne, før overførslen er blevet meldt afsluttet. Kontohaveren indberetter den mistænkte svig til den kompetente retshåndhævende myndighed straks efter anmodningen. Denne indberetning sendes til den nationale administrator inden for syv dage.

5. Efter igangsættelse, jf. stk. 1 og 2, sendes en meddelelse til alle kontorepræsentanter med angivelse af den foreslåede igangsættelse af overførslen.

Artikel 32b

Kvoters art og transaktioners endegyldighed

1. En kvote eller Kyoto-enheder er et instrument i papirløs form, som er ombytteligt og kan handles på markedet.

2. At kvoter og Kyoto-enheder er i papirløs form indebærer, at registreringen i EU-registret er et umiddelbart og tilstrækkeligt bevis for retten til en kvote eller Kyoto-enhed og til ethvert andet element, som falder ind under denne forordning, eller som ifølge denne forordning skal indføres i registret.

3. At kvoter og Kyoto-enheder er ombyttelige indebærer, at enhver omstødelse eller tilbageleveringsforpligtelse, som kan opstå i henhold til national ret i tilknytning til en kvote eller Kyoto-enhed, kun gælder for kvoten eller Kyoto-enheden af samme art. Især gælder følgende:

a) Med forbehold af artikel 51 og afstemningsprocessen i artikel 69 i denne forordning bliver en transaktion endelig og uigenkaldelig ved afslutningen i medfør af artikel 70. Uden at dette berører bestemmelser eller retsmidler i national ret, som kan resultere i et krav eller en ordre til at udføre en ny transaktion i registret, er der ingen love, forskrifter, regler eller praksis for tilsidesættelse af kontrakter eller transaktioner, som kan føre til afvikling i registret af en transaktion, som er blevet endelig og uigenkaldelig ifølge denne forordning.

b) Intet i denne artikel forhindrer en kontohaver eller en tredjepart i at udøve en rettighed eller stille et krav, som følger af den underliggende transaktion, og som denne kan have i henhold til lovgivningen, herunder til omstødelse, tilbagelevering eller skadeserstatning i tilknytning til en transaktion, som er blevet endelig i registret, for eksempel i tilfælde af svig eller tekniske fejl, så længe dette ikke fører til, at transaktionen inddrages, tilbagekaldes eller afvikles i registret.

4. En opkøber og indehaver af en kvote eller Kyoto-enhed, der handler i god tro, erhverver retten til en kvote eller Kyoto-enhed uden eventuelle mangler, der måtte være i overdragerens ret.

▼B

Artikel 33

Nationale tildelingstabeller

1. EU-transaktionsjournalen indeholder en national tildelingstabel for hver medlemsstat for perioden 2008-12. De nationale tildelingstabeller indeholder følgende oplysninger:

a) det samlede antal kvoter, som kan udstedes til anlæg: i en rubrik angives det samlede antal kvoter, der udstedes til anlæg for den periode, der er omfattet af den nationale tildelingsplan

b) det samlede antal kvoter, der ikke er tildelt deltagende anlæg (reserve): i en rubrik angives det samlede antal kvoter (udstedte eller købte), der er hensat til nytilkomne anlæg og til auktionering for den periode, der er omfattet af den nationale tildelingsplan

c) år: i separate rubrikker angives hvert af de år, der er omfattet af den nationale tildelingsplan, i stigende orden

d) anlægsidentifikationskode for hvert anlæg, der har en gyldig tilladelse på det pågældende tidspunkt: angives i separate rubrikker i stigende orden. De anførte anlæg omfatter anlæg, der ensidigt er inddraget i medfør af artikel 24 i direktiv 2003/87/EF, og omfatter ikke anlæg, der midlertidigt er undtaget i medfør af artikel 27 i direktiv 2003/87/EF

e) tildelte kvoter: de kvoter, der skal tildeles for et givet år til et givet anlæg, anføres i den rubrik, der forbinder det pågældende år med anlæggets identifikationskode.

2. De nationale tildelingstabeller følger det i bilag XI foreskrevne format.

Artikel 34

EU-tildelingstabel for luftfart

1. EU-transaktionsjournalen indeholder en enkelt EU-tildelingstabel for luftfart for 2012. Denne tabel indeholder følgende oplysninger:

a) det samlede antal kapitel II-kvoter, der skal tildeles i EU i 2012

b) antallet af kapitel II-kvoter, der allerede er tildelt gratis til hver kontohaver i tabellen

c) antallet af kapitel II-kvoter, der endnu ikke er tildelt af medlemsstaterne, anført særskilt for hver medlemsstat

▼M1

d) identiteten af modtagerne af tildelingen (for kvoter, der er tildelt på auktion, er modtageren den konto, som er oprettet til formålet, jf. Kommissionens forordning (EU) nr. 1193/2011 ( 15 ).

▼B

2. EU-tildelingstabellen for luftfart følger det i bilag XII foreskrevne format.

Artikel 35

Indførelse af nationale tildelingstabeller i EU-transaktionsjournalen

1. Senest 12 måneder inden starten på perioden 2008-2012 forelægger hver medlemsstat sin nationale tildelingstabel for Kommissionen i overensstemmelse med tildelingsafgørelsen truffet i henhold til artikel 11, stk. 2, i direktiv 2003/87/EF.

2. Hvis den nationale tildelingstabel bygger på en national tildelingsplan, som Kommissionen har fået forelagt og ikke afvist, jf. artikel 9, stk. 3, i direktiv 2003/87/EF, eller hvortil Kommissionen har godkendt foreslåede ændringer, giver Kommissionen den centrale administrator anvisning om at indføre den nationale tildelingstabel i EU-transaktionsjournalen.

Artikel 36

Indførelse af tildelingsafgørelser i EU-tildelingstabellen for luftfart

Hvis de afgørelser om kapitel II-kvotetildeling, som medlemsstaterne træffer i henhold til artikel 3e, stk. 4, i direktiv 2003/87/EF vedrørende 2012, er i overensstemmelse med direktiv 2003/87/EF, giver Kommissionen den centrale administrator anvisning om at indføre tildelingsafgørelserne i EU-tildelingstabellen for luftfart i EU-transaktionsjournalen.

Artikel 37

Korrektioner af nationale tildelingstabeller

1. For perioden 2008-2012 foretager den nationale administrator korrektioner i den nationale tildelingstabel i EU-transaktionsjournalen uden på forhånd at informere Kommissionen, hvis:

a) en nytilkommen tildeles en kvote

b) medlemsstaten har øget reserven ved køb af kvoter

c) et anlægs tilladelse er udløbet og en eventuel tildeling, der endnu ikke er indsat på kontoen, overføres til reserven

d) et anlæg er blevet opdelt i to eller flere anlæg

e) to eller flere anlæg er fusioneret til et anlæg.

Disse korrektioner ændrer ikke det samlede antal udstedte kvoter, der er fastsat i den nationale tildelingstabel.

2. En medlemsstat giver på forhånd Kommissionen meddelelse om korrektioner, der ikke omfattes af stk. 1, i den nationale tildelingsplan sammen med hver tilsvarende korrektion i den nationale tildelingstabel. Hvis korrektionen af den nationale tildelingstabel bygger på den nationale tildelingsplan, som Kommissionen har fået forelagt og ikke har afvist, jf. artikel 9, stk. 3, i direktiv 2003/87/EF, eller hvortil Kommissionen har godkendt ændringer, og hvis korrektionen er foretaget efter de metoder, der er fastsat i den nationale tildelingsplan, eller skyldes bedre data, giver Kommissionen den centrale administrator anvisning om at indføre en tilsvarende korrektion af den nationale tildelingstabel i EU-transaktionsjournalen.

3. Efter en korrektion foretaget i henhold til stk. 2, der finder sted, efter at kvoterne er blevet udstedt eller tildelt, og som mindsker det samlede antal kvoter for perioden 2008-12, overfører den nationale administrator det antal og den type kvoter, der er specificeret i EU-registret, til EU-kvotesletningskontoen for den pågældende periode.

Artikel 38

Korrigering af EU-tildelingstabellen for luftfart

1. Den nationale administrator kan foretage de tilsvarende korrektioner i EU-tildelingstabellen i EU-transaktionsjournalen uden på forhånd at informere Kommissionen, hvis:

a) en ny luftfartøjsoperatør er gået i drift

b) en auktionsholder har fået tildelt kapitel II-kvoter med henblik på auktionering

c) en luftfartøjsoperatør er blevet opdelt i to eller flere luftfartøjsoperatører

d) to eller flere luftfartøjsoperatører har fusioneret til en luftfartøjsoperatør.

2. Sådanne korrektioner ændrer ikke det samlede antal kapitel II-kvoter, der er fastsat i EU-tildelingstabellen for luftfart.

3. En medlemsstat giver Kommissionen meddelelse om korrektioner, der ikke er omhandlet i stk. 1, og som er nødvendige for at korrigere en overtildeling forårsaget af en fejl fra Kommissionens eller en medlemsstats side i en kapitel II-kvotetildelingsafgørelse truffet i henhold til artikel 3e, stk. 4, i direktiv 2003/87/EF. Hvis korrektionen er i overensstemmelse med direktiv 2003/87/EF, giver Kommissionen den centrale administrator anvisning om at korrigere EU-tildelingstabellen for luftfart på basis af denne afgørelse og indfører den i EU-transaktionsjournalen.

4. Efter en korrektion foretaget i henhold til stk. 2, der finder sted, efter at kapitel II-kvoterne er blevet tildelt i henhold til artikel 41, og som mindsker det samlede antal kapitel II-kvoter for perioden 2008-2012, overfører den nationale administrator det antal kapitel II-kvoter, der er specificeret af den centrale administrator, til EU-kvotesletningskontoen for den pågældende periode.

5. Hvis en fusion mellem luftfartøjsoperatører omfatter luftfartøjsoperatører, der administreres af forskellige medlemsstater, indledes korrektionen omhandlet i stk. 1, litra d), af den nationale administrator, der administrerer den luftfartøjsoperatør, hvis tildeling overføres til en anden luftfartøjsoperatørs tildeling. Før korrektionen foretages, opnås der samtykke fra den nationale administrator, der administrerer den luftfartøjsoperatør, hvis tildeling vil modtage tildelingen fra den fusionerede luftfartøjsoperatør.

Artikel 39

Udstedelse af kapitel III-kvoter

1. Når den nationale tildelingsplan er blevet indført i EU-transaktionsjournalen, skal den nationale administrator senest den 28. februar det første år i perioden 2008-2012:

a) til ETS AAU-depotkontoen overføre et antal AAU'er udstedt for perioden 2008-12, der svarer til det antal kapitel III-kvoter, der skal udstedes fra en KP-partskonto

b) udstede det samlede antal kapitel III-kvoter anført i den nationale tildelingstabel og indsætte dem på den nationale kvotekonto i EU-registret.

2. Forud for handlingen i stk. 1 meddeler KP-registeradministratorerne kontoidentifikation for den udpegede ETS AAU-depotkonto i deres KP-register til den centrale administrator.

3. EU-registret tildeler hver kvote en entydig identifikationskode i forbindelse med udstedelsen, jf. stk. 1.

4. Medlemsstater uden KP-register foretager ikke handlingen under stk. 1, litra a).

Artikel 40

Tildeling af kapitel III-kvoter

1. Senest den 28. februar hvert år overfører den nationale administrator fra den nationale kvotekonto til den relevante åbne driftslederkonto den andel af det samlede antal udstedte kapitel III-kvoter, der er tildelt det pågældende anlæg for det pågældende år, i overensstemmelse med den relevante afdeling i den nationale tildelingstabel, jf. dog artikel 37 og 47.

2. Den nationale administrator kan overføre denne andel på et senere tidspunkt af hvert år, hvis medlemsstatens nationale tildelingsplan åbner denne mulighed for et anlæg.

3. Hvis et anlæg får tildelt kapitel III-kvoter i den nationale tildelingstabel som resultat af korrektioner i overensstemmelse med artikel 37, overfører den nationale administrator på det af den kompetente myndighed anviste tidspunkt de yderligere tildelte kapitel III-kvoter for det indeværende år fra den nationale kvotekonto til den relevante åbne driftslederkonto.

Artikel 41

Tildeling af kapitel II-kvoter

1. Når EU-tildelingstabellen for luftfart er blevet indført i EU-transaktionsjournalen, opretter den nationale administrator senest den 28. februar 2012 et antal kapitel II-kvoter på hver åben luftfartøjsoperatørkonto, der svarer til den tildeling, der er fastsat i EU-tildelingstabellen for luftfart for den pågældende kontohaver for det pågældende år.

2. EU-registret tildeler hver kvote en entydig identifikationskode i forbindelse med oprettelsen heraf, jf. stk. 1.

3. Hvis en kontohaver tildeles yderligere kapitel II-kvoter i EU-tildelingstabellen for luftfart som resultat af korrektioner i overensstemmelse med artikel 38, opretter den nationale administrator på anvisning fra den kompetente myndighed et yderligere antal tildelte kapitel II-kvoter på hver åben luftfartøjsoperatørkonto svarende til den yderligere tildeling, der er fastsat i EU-tildelingstabellen for luftfart for den pågældende kontohaver for det indeværende år.

▼M2

4. Hvis en udelukket luftfartøjsoperatørbeholdningskonto ikke modtager kvoter i henhold til stk. 1, udstedes de pågældende kvoter ikke til kontoen, selv om den efterfølgende får status af åben.

▼B

Artikel 42

Tildeling af kapitel III-kvoter efter en medlemsstats salg af disse

Hvis den kompetente myndighed i perioden 2008-12 efter en medlemsstats salg af kapitel III-kvoter for 2008-2012 giver anvisning derom, overfører den nationale administrator et antal kapitel III-kvoter fra den nationale kvotekonto til den konto, der angives af den kompetente myndighed.







AFSNIT 2

Overførsel af kvoter og Kyoto-enheder

▼M1

Artikel 43

Kontohaveres overførsler af kvoter

1. Med forbehold af stk. 2 foretager EU-registret på anmodning af en kontohaver overførsler af kvoter på dennes konto i EU-registret til andre konti i EU-registret, medmindre overførslen forhindres af den igangsættende kontos status eller af den type kvoter, der må stå på den modtagende konto i henhold til artikel 8, stk. 3.

2. Fra den 30. juni 2012 kan driftslederbeholdningskonti, luftfartsoperatørbeholdningskonti, personbeholdningskonti og handelsplatforme kun overføre kvoter til en konto på listen over sikre konti, som er oprettet i henhold til artikel 21a.

Artikel 44

Kontohaveres overførsler af Kyoto-enheder

1. Med forbehold af stk. 2 foretager EU-registret på anmodning af en kontohaver overførsler af Kyoto-enheder på en konto i EU-registret til en anden konto i EU-registret eller i et KP-register, medmindre overførslen forhindres af den igangsættende kontos status eller af de Kyoto-enheder, der må stå på den modtagende konto i henhold til artikel 8, stk. 3.

2. Fra den 30. juni 2012 kan driftslederbeholdningskonti, luftfartsoperatørbeholdningskonti, personbeholdningskonti og handelsplatforme kun overføre Kyoto-enheder til en konto på listen over sikre konti, som er oprettet i henhold til artikel 21a.

▼B

Artikel 45

Minimumsbeholdning af kapitel III-kvoter i EU-registerkonti, der administreres af den samme medlemsstat

1. Hvis en af en kontohaver foreslået overførsel af kvoter i henhold til artikel 43 ville resultere i, at det samlede antal kapitel III-kvoter for perioden 2008-12 indestående på alle de konti i EU-registret, der administreres af en given medlemsstats nationale administrator, bliver mindre end det antal Kyoto-enheder, der ifølge beslutning 11/CMP.1 skal stå i den pågældende medlemsstats KP-register som reserve for forpligtelsesperioden, fratrukket det antal Kyoto-enheder, der på det pågældende tidspunkt står på den pågældende medlemsstats KP-register uden for ETS AAU-depotkontoen og annulleringskontoen, afviser EU-transaktionsjournalen den foreslåede overførsel.

2. Hvis en af en kontohaver foreslået overførsel af kvoter i henhold til artikel 43 ville resultere i, at det samlede antal kapitel III-kvoter for perioden 2008-2012 indestående på alle de konti i EU-registret, der administreres af de nationale administratorer i de femten ældste medlemsstater, bliver mindre end det antal Kyoto-enheder, der ifølge beslutning 11/CMP.1 skal stå i disse medlemsstaters KP-registre som Den Europæiske Unions reserve for forpligtelsesperioden, fratrukket det antal Kyoto-enheder, der på det pågældende tidspunkt står på de pågældende medlemsstaters KP-registre uden for ETS AAU-depotkonto og annulleringskontoen, afviser EU-transaktionsjournalen den foreslåede overførsel.







AFSNIT 3

Returnering af kvoter, ERU'er og CER'er

Artikel 46

Returnering af kvoter

1. En driftsleder eller luftfartøjsoperatør returnerer kvoter for perioden 2008-2012 ved at foreslå EU-registret at:

a) flytte et nærmere angivet antal kvoter for perioden 2008-12 fra den pågældende driftslederkonto eller luftfartøjsoperatørkonto til EU's kvotesletningskonto

b) indføre antallet og typen af overførte kvoter som returnerede kvoter for emissioner fra driftslederens anlæg eller luftfartøjsoperatørens emissioner for den pågældende periode.

2. Kapitel II-kvoter kan kun returneres af luftfartøjsoperatører.

3. En kvote, der allerede er blevet returneret, kan ikke returneres igen.

Artikel 47

Returnering af kvoter efter anvisning fra den kompetente myndighed

Hvis den kompetente myndighed giver anvisning derom, returnerer den nationale administrator helt eller delvis den andel af det samlede antal udstedte kvoter, der er tildelt et anlæg eller en luftfartøjsoperatør for et givet år, ved at indføre det antal returnerede kvoter, der vedrører det pågældende anlæg eller den pågældende luftfartøjsoperatør og den pågældende periode.

Artikel 48

Returnering af CER'er og ERU'er

1. Når en driftsleder på grundlag af artikel 11a i direktiv 2003/87/EF skal returnere ERU'er og CER'er, anmoder han EU-registret om at:

a) flytte et bestemt antal CER'er eller ERU'er for perioden 2008-12 fra den pågældende driftslederkonto til: i) den administrerende medlemsstats KP-partskonto i tilfælde af konti, der administreres af medlemsstater med et KP-register ii) EU-registrets annulleringskonto i tilfælde af konti, der administreres af medlemsstater uden KP-register

b) bogføre antallet af overførte CER'er og ERU'er som returnerede for emissionerne fra driftslederens anlæg i indeværende periode.

2. Når en luftfartøjsoperatør på grundlag af artikel 11a i direktiv 2003/87/EF skal returnere ERU'er og CER'er, anmoder han EU-registret om at:

a) flytte et bestemt antal CER'er eller ERU'er for perioden 2008-12 fra den pågældende luftfartøjsoperatørs konto til luftfartens returneringskonto i EU-registret.

b) bogføre antallet af overførte CER'er og ERU'er som returnerede for luftfartøjsoperatørens emissioner i indeværende periode.

3. EU-registret tillader kun returnering af CER'er og ERU'er op til:

a) det maksimale antal fastsat af den nationale administrator af en driftslederkonto, når det drejer sig om driftsledere

b) for 2012, 15 % af antallet af kvoter, der skal returneres i henhold til artikel 12, stk. 2a, i direktiv 2003/87/EF, når det drejer sig om luftfartøjsoperatører.

4. EU-registret afviser anmodninger om at returnere CER'er og ERU'er, der ville overskride det maksimale antal CER'er og ERU'er, der kan returneres af en medlemsstats driftsledere i henhold til medlemsstatens nationale tildelingsplan.

5. EU-registret afviser anmodninger om at returnere CER'er og ERU'er, hvis anvendelse er forbudt i ETS i henhold til artikel 11a i direktiv 2003/87/EF.

6. En CER eller ERU, der allerede er returneret, kan ikke returneres igen eller overføres til en driftsleder- eller personkonto i EU ETS.

7. EU-registret sørger for, at automatiske processer sikrer, at kontohavere ikke kan returnere enheder til ukorrekte konti i henhold til artikel 46 og 48.







AFSNIT 4

Sletning af kvoter og annullering af Kyoto-enheder

Artikel 49

Sletning af kvoter

1. EU-registret sletter efter anmodning fra en kontohaver, jf. artikel 12, stk. 4, i direktiv 2003/87/EF, kvoter, der står på kontohaverens konti, ved at:

a) overføre et bestemt antal kvoter fra den relevante konto til EU-kontoen til slettede kvoter, og

b) registrere antallet af overførte kvoter som slettede for det pågældende år.

2. Slettede kvoter må ikke registreres som returnerede for emissioner.

3. EU-registret afviser anmodning om sletning af kvoter, hvis den er igangsat af en konto, som administreres af en medlemsstat uden KP-register, og det ville resultere i, at den minimumsbeholdning, der er beregnet for den pågældende medlemsstat i henhold til artikel 52, bliver mindre end det gateway-antal, der er beregnet for medlemsstaten i henhold til artikel 53.

▼M1

Artikel 50

Annullering af Kyoto-enheder

EU-registret annullerer efter anmodning fra en kontohaver, jf. artikel 12, stk. 4, i direktiv 2003/87/EF, Kyoto-enheder, der står på kontohaverens konti, ved at overføre et bestemt antal Kyoto-enheder fra den relevante konto til annulleringskontoen i kontoadministratorens KP-register eller annulleringskontoen i EU-registret.

▼B







AFSNIT 5

Transaktionstilbageførsel

Artikel 51

Tilbageførsel af afsluttede processer, der igangsættes fejlagtigt

1. Hvis en kontohaver eller en registeradministrator, der handler på kontohaverens vegne, utilsigtet eller fejlagtigt igangsætter en transaktion anført i stk. 2, kan kontohaveren i en skriftlig anmodning foreslå, at kontoens administrator udfører en tilbageførsel af den afsluttede transaktion. Anmodningen skal være behørigt underskrevet af en eller flere af de af kontohaveren bemyndigede repræsentanter, der kan igangsætte den type transaktion, der skal tilbageføres, og skal være indsendt inden fem hverdage efter afslutningen af processen. Anmodningen skal indeholde en erklæring om, at transaktionen blev igangsat utilsigtet eller fejlagtigt.

2. Kontohavere kan foreslå tilbageførsel af følgende transaktioner:

a) tildeling af kapitel III-kvoter

b) tildeling af kapitel II-kvoter

c) returnering af kvoter

d) returnering af CER'er og ERU'er

e) sletning af kvoter

f) annullering af Kyoto-enheder.

3. Hvis kontoadministratoren fastslår, at anmodningen opfylder betingelserne i stk. 1, og accepterer anmodningen, kan vedkommende foreslå tilbageførsel af transaktionen i EU-registret.

4. EU-registret accepterer tilbageførselsforslaget, blokerer de enheder, der skal tilbageføres og sender forslaget til den centrale administrator, hvis alle følgende betingelser er opfyldt:

▼M1

a) den transaktion, der skal tilbageføres, var ikke blevet afsluttet mere end 30 hverdage inden kontoadministratorens forslag i henhold til stk. 3, undtagen for tildeling af kapitel III-kvoter og tildeling af kapitel II-kvoter

▼B

b) tilbageførslen bevirker ikke, at en driftsleder ikke overholder kravene for et tidligere år

c) modtagerkontoen for den transaktion, der skal tilbageføres, indeholder stadig det antal enheder af den type, den pågældende transaktion vedrørte

d) den transaktion, der skal tilbageføres, var endnu ikke fulgt op af en fratrækning i henhold til artikel 52 i minimumsbeholdningen efter en bogføringsoverførsel foretaget på grundlag af den transaktion, der skal tilbageføres

e) tildelingen af kapitel III-kvoter, der skal tilbageføres, blev foretaget efter udløbsdatoen for anlæggets tilladelse.

5. Den centrale administrator godkender forslaget inden 10 hverdage. Hvis den transaktion, der skal tilbageføres, omfatter overførsel af Kyoto-enheder fra et KP-register til et andet KP-register, gives godkendelsen kun, hvis administratoren af den internationale transaktionsjournal har godkendt at tilbageføre transaktionen i den internationale transaktionsjournal.

6. EU-registret kan afslutte tilbageførslen med forskellige enheder af samme enhedstype, der står på modtagerkontoen for den transaktion, der skal tilbageføres.







AFSNIT 6

Bogføringsmekanismer

Artikel 52

Minimumsbeholdning på ETS AAU-depotkontoen

1. EU-transaktionsjournalen registrerer en minimumsbeholdning for hver medlemsstat. Drejer det sig om medlemsstater med KP-registre, vil EU-transaktionsjournalen forhindre overførsler af Kyoto-enheder fra deres ETS AAU-depotkonto, der ville resultere i, at beholdningen af Kyoto-enheder på ETS AAU-depotkontoen bliver mindre end minimumsbeholdningen. Drejer det sig om medlemsstater uden KP-register, er minimumsbeholdningen en værdi, der anvendes i clearingprocessen.

2. Efter en udstedelse af kapitel III-kvoter i henhold til artikel 39 tilføjer EU-transaktionsjournalen et antal til minimumsbeholdningen svarende til antallet af udstedte kapitel III-kvoter.

3. EU-transaktionsjournalen fratrækker omgående et antal fra minimumsbeholdningen efter:

a) en overførsel af kapitel III-kvoter til EU-kontoen til slettede kvoter som resultat af en korrigering i nedadgående retning af kapitel III-kvoter efter tildeling heraf i henhold til artikel 37, stk. 3, hvor fratrækningen svarer til antallet af overførte kapitel III-kvoter

b) en hensættelse af Kyoto-enheder mod luftfartøjsoperatørers returnering af kapitel III-kvoter i henhold til artikel 54, hvor fratrækningen svarer til hensættelsesantallet

c) en annullering af Kyoto-enheder mod sletning af kapitel III-kvoter i henhold til artikel 55, stk. 1, hvor fratrækningen svarer til det annullerede antal

d) en sletning af kvoter i henhold til artikel 55, stk. 2, hvor fratrækningen svarer til det slettede antal.

▼M2

4. Den centrale administrator fratrækker antallet fra minimumsbeholdningen registreret i EU-transaktionsjournalen efter clearingtransaktionerne, jf. artikel 56. Fradraget skal svare til det samlede antal kapitel III-kvoter, der er returneret fra driftslederbeholdningskonti, som administreres af medlemsstatens nationale administrator for perioden 2008-12; med tillæg af clearingværdien, der beregnes i henhold til artikel 56, stk. 3.

▼B

Artikel 53

Gateway-antal og gateway-depotkonto

1. EU-transaktionsjournalen registrerer et gateway-antal for hver medlemsstat uden KP-register.

2. EU-transaktionsjournalen tilføjer et antal til gateway-antallet, efter at kapitel III-kvoter er overført fra en brugerkonto administreret af en medlemsstat uden KP-register til en brugerkonto administreret af en anden medlemsstat, hvor tilføjelsen er lig med antallet af overførte kapitel III-kvoter.

3. EU-transaktionsjournalen fratrækker et antal fra gateway-antallet, efter at kapitel III-kvoter er overført fra en brugerkonto administreret af en medlemsstat til en brugerkonto administreret af en medlemsstat uden KP-register, hvor fratrækningen er lig med antallet af overførte kapitel III-kvoter.

4. EU-transaktionsjournalen tillader ikke overførsel af kapitel III-kvoter fra konti, der administreres af en medlemsstat uden KP-register, som ville resultere i et gateway-antal, der er højere end det antal Kyoto-enheder, der står på den pågældende medlemsstats gateway-depotkonto.

5. Indtil den 1. juli 2013 eller indtil afslutningen af clearingen fastsat i artikel 56, idet den seneste dato er gældende, tillader EU-transaktionsjournalen ikke overførsler af Kyoto-enheder fra gateway-depotkontoen for en given medlemsstat uden KP-register, der ville resultere i, at beholdningerne på medlemsstatens gateway-depotkonto bliver mindre end gateway-antallet.

6. Efter den 1. juli 2013 eller efter afslutningen af clearingen fastsat i artikel 56, idet den seneste dato er gældende, nulstiller den centrale administrator gateway-antallet og tømmer gateway-depotkontoen ved overførsler i følgende prioriterede rækkefølge:

a) overførsler i henhold til artikel 54, stk. 2

b) overførsler til ETS AAU-depotkontoen for den medlemsstat, der benytter gatewayen, op til det antal, der er nødvendigt for at sikre opsparing af alle kapitel III-kvoterne i henhold til artikel 57

c) overførsler til EU's KP-partskonto op til antallet af tidligere overførsler fra den pågældende konto til gateway-depotkontoen

d) overførsler til den medlemsstats KP-partskonto, der benyttede gateway-depotkontoen.

Artikel 54

Hensættelse af AAU'er mod luftfartøjsoperatørers returnering af kapitel III-kvoter

1. Senest den 5. maj 2013 og hvert efterfølgende år overfører KP-registeradministratorerne for medlemsstater med KP-registre til luftfartens returneringskonto i EU-registret et antal AAU, der svarer til antallet af kapitel III-kvoter, som luftfartøjsoperatører har returneret for indeværende periode, jf. artikel 46, mellem den 1. maj det foregående år og den 30. april i indeværende år.

2. Senest den 1. juli 2013, eller når clearingen efter artikel 56 er afsluttet, idet den seneste dato er gældende, overfører den centrale administrator fra gateway-depotkontoen for en medlemsstat uden KP-register til luftfartens returneringskonto i EU-registret et antal Kyoto-enheder, der svarer til det laveste af følgende:

a) det samlede antal kapitel III-kvoter, der er returneret fra luftfartøjsoperatørkontoen administreret af den pågældende medlemsstat uden KP-register

b) det samlede antal enheder på gateway-kontoen.

Artikel 55

Annullering af Kyoto-enheder mod sletning af kapitel III-kvoter

1. Senest den 5. maj 2013 og hvert efterfølgende år overfører KP-registeradministratoren et antal AAU'er, ERU'er eller CER'er, men ikke lCER'er og tCER'er, til annulleringskontoen i EU-registret. Det overførte antal svarer til det antal kapitel III-kvoter, der er slettet i henhold til artikel 49 fra brugerkonti administreret af deres medlemsstat mellem den 1. maj det foregående år og den 30. april det pågældende år.

2. En registeradministrator er, uanset stk. 1, ikke forpligtet til at overføre AAU'er, ERU'er eller CER'er til annulleringskontoen i EU-registret i samme antal som sletninger, der opfylder en af følgende betingelser:

a) sletningen er foretaget på en konto administreret af en medlemsstat uden KP-register

b) sletningen fandt sted efter den 30. april i året efter periodens sidste år.

Artikel 56

Clearing af kvoteoverførsler

1. Efter udløbet af perioden 2008-12 finder stk. 2-4 anvendelse for at sikre, at overførsler af kapitel III-kvoter mellem konti administreret af forskellige medlemsstaters nationale administratorer følges op af en overførsel af et tilsvarende antal Kyoto-enheder mellem KP-registrene.

2. Den første hverdag efter den 1. juni 2013, eller dagen efter at alle ændringer i minimumsbeholdningerne som følge af kvotekorrigering i nedadgående retning, jf. artikel 52, stk. 3, litra a), er gennemført, hvis dette er senere, beregner den centrale administrator en clearingværdi for hver medlemsstat og underretter de nationale administratorer herom.

3. For medlemsstater med KP-register er clearingværdien lig med:

a) minimumsbeholdningen pr. 1. juni, minus

b) det samlede antal kapitel III-kvoter, der er returneret af driftsledere administreret af medlemsstatens nationale administrator for perioden 2008-12.

4. For medlemsstater uden KP-register er clearingværdien lig med gateway-antallet beregnet i henhold til artikel 53 den 1. juni 2013.

5. Inden fem hverdage efter underretningen i stk. 2 overfører hver KP-registeradministrator, hvis medlemsstat har en positiv clearingværdi, et antal AAU'er svarende til clearingværdien til den centrale ETS-clearingkonto i EU-registret. For medlemsstater uden KP-register foretages denne overførsel af den centrale administrator fra gateway-depotkontoen for den pågældende medlemsstat.

6. Inden fem hverdage efter afslutningen af overførslerne i stk. 5 overfører den centrale administrator et antal AAU'er fra den centrale ETS-clearingkonto i EU-registret til en KP-partskonto i KP-registret for medlemsstater med en negativ clearingværdi, der svarer til clearingværdiens tilsvarende positive antal. For medlemsstater uden KP-register overføres dette antal til gateway-depotkontoen.

▼M2

Artikel 57

Opsparing mellem perioder

Inden 10 hverdage efter afslutningen af clearingtransaktionerne, jf. artikel 56, skal EU-registret slette kapitel II-kvoter, der er gyldige i perioden 2008-12, og som står på brugerkonti i EU-registret, og udstede et tilsvarende antal kapitel II-kvoter, der er gyldige i perioden 2013-2020, til de samme konti og slette kapitel III-kvoter, der er gyldige i perioden 2008-12, og som står på brugerkonti i EU-registret, og udstede et tilsvarende antal kapitel III-kvoter, der er gyldige i perioden 2013-2020, til de samme konti.

▼B

Artikel 58

Tilbagetrækning af AAU'er, ERU'er eller CER'er til modregning for luftfartøjsoperatørers emissioner fra intern luftfart

1. Senest den 30. september året efter nærværende forordnings ikrafttrædelsesår overfører den centrale administrator et antal Kyoto-enheder fra luftfartens returneringskonto i EU-registret til hver medlemsstats partskonto svarende til de verificerede emissioner fra luftfartsoperatører, der er medtaget i den nationale opgørelse i UNFCCC for den pågældende medlemsstat for det pågældende år. De således overførte antal udgøres så vidt muligt af AAU'er. Hvis AAU'erne i luftfartens returneringskonto ikke er tilstrækkelige til at afslutte alle overførsler, overfører den centrale administrator fortrinsvis AAU'er til de medlemsstater, hvis emissioner fra intern luftfart er lavere end det antal AAU'er, som de overførte til luftfartens returneringskonto i henhold til artikel 54, stk. 1.

2. Hvis beholdningerne på luftfartens returneringskonto ikke er tilstrækkelige til at gennemføre overførslen i stk. 1, reduceres de antal, der skal overføres, med en faktor, der er lig med det samlede antal enheder, der skal overføres, divideret med det samlede antal enheder på luftfartens returneringskonto.







KAPITEL VII

TEKNISKE KRAV TIL REGISTERSYSTEMET







AFSNIT I

Tilgængelighed

▼M2 —————

▼B







AFSNIT 2

Sikkerhed og autentificering

▼M2 —————

▼B







AFSNIT 3

Automatisk kontrol, registrering og gennemførelse af processer

▼M2 —————

▼B







AFSNIT 4

Specifikationer og forandringsstyring

▼M2 —————

▼B







KAPITEL VIII

REGISTEROPLYSNINGER, RAPPORTER, FORTROLIGHED OG GEBYRER

▼M2 —————

▼B







KAPITEL IX

OVERGANGSBESTEMMELSER OG AFSLUTTENDE BESTEMMELSER

▼M2 —————

▼B

Artikel 80

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Artikel 2 til 76 og bilagene gælder fra den 1. januar 2012.

Denne forordning er bindende i alle enkeltheder og gælder umiddelbart i hver medlemsstat.









BILAG I







Tabel I-I: Kontotyper og enhedstyper, som de enkelte kontotyper kan omfatte Navn på kontotype Kontohaver Kontoadministrator Antal konti af denne type Kvoter (ikke-Kyoto-enheder) Kyoto-enheder Kapitel III-kvoter Kapitel II-kvoter AAU CER ERU lCER/tCER/ RMU I. KP-partskonti i KP-registre (herunder EU-registret) Partskonto KP-part KP-registeradministrator (i EU-registret: den centrale administrator) mindst 1 nej nej ja ja ja ja Annulleringskonto 1 nej nej ja ja ja ja Tilbagetrækningskonto 1 nej nej ja ja ja ja ETS AAU-depotkonto 1 nej nej ja nej nej nej II. Administrationskonti i EU-registret National kvotekonto Medlemsstat Den nationale administrator for medlemsstats konto 1 for hver medlemsstat ja ja nej nej nej nej Central ETS-clearingkonto EU Central administrator 1 nej nej ja nej nej nej Gateway-depotkonto 1 for hver medlemsstat uden KP-register nej nej ja nej nej nej EU-konto til slettede kvoter 1 ja ja nej nej nej nej Returneringskonto for luftfarten 1 nej nej ja ja ja nej III. Brugerkonti i EU-registret Driftslederkonti Driftsleder Den nationale administrator i den medlemsstat, hvor anlægget ligger 1 for hvert anlæg/ hver luftfartøjsoperatør/person/handelsplatform i medlemsstaten ja nej Afhænger af medlemsstat (1) ja ja Afhænger af medlemsstat (1) Luftfartøjsoperatørkonto Luftfartøjsoperatør Den nationale administrator i den medlemsstat, der administrerer luftfartøjsoperatøren ja ja Afhænger af medlemsstat (1) ja ja Afhænger af medlemsstat (1) Personkonto Person National administration, der har åbnet kontoen ja ja Afhænger af medlemsstat (1) ja ja Afhænger af medlemsstat (1) Handelsplatformkonto Handelsplatform ja ja Afhænger af medlemsstat (1) ja ja Afhænger af medlemsstat (1) Verifikatorkonto Verifikator En for hver verifikator nej nej nej nej nej nej (1) Medlemsstatens nationale administrator kan afgøre, om kontoen (eller kontotypen) kan omfatte den type enhed.









BILAG II







Transaktionstyper, som kan igangsættes (»initiated«) og modtages (»received«) af de enkelte kontotyper (med angivelse af den type enheder, transaktionen kan vedrøre) Navn på kontotype Navn på transaktion og aktionstype (I = initiate, R = receive) Overførsel af enheder Returnering af enheder Sletning af kvoter Annullering af Kyoto-enheder Fra EU-registerkonto Til EU-registerkonto (fra ikke-EU-registerkonto) Mellem to ikke-EU-registerkonti (i EØS) I R I R I R I R I R I R I. KP-partskonti i EU-registret og alle andre KP-registre KP-partskonto — ja ja — ja ja nej ja nej nej ja nej Annulleringskonto — ja nej — nej ja nej nej nej nej nej ja Tilbagetrækningskonto — ja nej — nej ja nej nej nej nej nej nej ETS AAU-depotkonto — — ja — ja ja nej nej nej nej nej nej II. Administrationskonti i EU-registret Central ETS-clearingkonto ja ja — ja — — nej nej nej nej nej nej Gateway-depotkonto (for medlemsstater uden KP-register) ja ja — ja — — nej nej nej nej nej nej National kvotekonto (kun for medlemsstater med KP-registre) ja ja — ja — — nej nej ja nej nej nej EU-konto til slettede kvoter nej nej — nej — — nej ja nej ja nej nej Returneringskonto for luftfarten ja ja — ja — — nej ja nej nej ja nej III. Brugerkonti i EU-registret Driftslederkonti ja ja — ja — — ja nej ja nej ja nej Luftfartøjsoperatørkonto ja ja — ja — — ja nej ja nej ja nej Personkonto ja ja — ja — — nej nej ja nej ja nej Handelsplatformkonto ja ja — ja — — nej nej ja nej ja nej Verifikatorkonto nej nej — nej — — nej nej nej nej nej nej









BILAG III

Oplysninger, der skal forelægges ved ansøgning om åbning af KP-partskonti og administrationskonti

1. Oplysningerne i tabel III-I



Tabel III-I: Kontooplysninger for alle konti A B C D E F Nr. Kontooplysning Obligatorisk eller frivillig? Type Kan ajourføres? Kræves der godkendelse fra national administrator til ajourføring? Fremlagt på EU-registrets offentlige websted? 1 Kontoidentifikation (givet af EU-registret) O Forud fastsat nej — nej 2 Kontotype O Valg nej — ja 3 Forpligtelsesperiode O Valg nej — ja 4 Kontohavers identifikation (givet af registret) O Fri ja ja ja 5 Kontohavers navn O Fri ja ja ja 6 Kontoidentifikator (givet af kontohaver) O Fri ja nej nej 7 Kontohavers adresse — land O Valg ja ja ja 8 Kontohavers adresse — region eller stat F Fri ja ja ja 9 Kontohavers adresse — by O Fri ja ja ja 10 Kontohavers adresse — postnummer O Fri ja ja ja 11 Kontohavers adresse — gade O Fri ja ja ja 12 Kontohavers adresse — gadenummer O Fri ja ja ja 13 Kontohavers firmaregistreringsnummer eller identifikationsnummer O Fri ja ja ja 14 Kontohavers telefon 1 O Fri ja nej ja 15 Kontohavers telefon 2 O Fri ja nej ja 16 Kontohavers e-mail-adresse O Fri ja nej ja 17 Fødselsdato (for fysiske personer) F Fri nej — nej 18 Fødested (for fysiske personer) F Fri nej — nej 19 Momsregistreringsnummer med landekode F Fri ja ja nej 20 Kontoåbningsdato O Forud fastsat nej — ja 21 Kontolukningsdato F Forud fastsat ja ja ja

2. Kontoidentifikatoren skal være entydig i registersystemet.

▼M1









BILAG IV

Oplysninger, der skal forelægges den nationale administrator vedrørende personkonti og handelsplatformkonti

1. Oplysningerne i tabel III-I (Kontoidentifikationen og den alfanumeriske identifikator skal være entydige i registret).

2. Med undtagelse af luftfartøjsoperatører dokumentation for, at den person, der ønsker at åbne en konto, har en åben bankkonto i en medlemsstat af Det Europæiske Økonomiske Samarbejdsområde.

3. Dokumentation til identifikation af den fysiske person, der ønsker at åbne en konto. Det kan være en kopi af et af følgende dokumenter: a) identitetskort udstedt af en stat, som er medlem af Det Europæiske Økonomiske Samarbejdsområde eller Organisationen for Økonomisk Samarbejde og Udvikling b) et pas.

4. Dokumentation til bekræftelse af kontohaverens (fysisk person) faste bopælsadresse. Det kan være en kopi af et af følgende dokumenter: a) det forelagte identitetsdokument, jf. punkt 3, hvis det indeholder den faste bopælsadresse b) et andet af regeringen udstedt identitetsdokument, som indeholder den faste bopælsadresse c) hvis bopælslandet ikke udsteder identitetsdokumenter, som indeholder den faste bopælsadresse: en erklæring fra de lokale myndigheder med bekræftelse af kandidatens faste bopæl d) andet dokument, der i kontoadministratorens medlemsstat normalt godkendes som dokumentation for kandidatens faste bopæl.

5. Følgende dokumenter, hvis det drejer sig om en juridisk person, som anmoder om at åbne en konto: a) en kopi af oprettelsesdokumenterne for den juridiske enhed og en kopi af et dokument til bevis for registrering af den juridiske enhed b) oplysninger om bankkonto c) en bekræftelse af momsregistrering d) oplysninger om den juridiske enheds reelle ejer, jf. direktiv 2005/60/EF e) en liste over ledelsen f) en kopi af årsrapporten eller det senest reviderede regnskab eller, hvis der ikke findes noget revideret regnskab, en kopi af regnskabet stemplet af skattekontoret eller økonomidirektøren.

6. Dokumentation til bekræftelse af kontohaverens (juridisk person) registrerede adresse, såfremt dette ikke fremgår klart af det fremlagte dokument, jf. punkt 5.

7. Straffeattest for fysiske personer, der ansøger om at åbne en konto, eller for juridiske personer for ledelsen.

8. Alle kopier, som sendes som dokumentation, jf. dette bilag, skal bekræftes som en rigtig kopi af en notar eller anden tilsvarende person, som specificeres af den nationale administrator. Dokumenter udstedt uden for den medlemsstat, som anmoder om en kopi, skal legaliseres. Datoen for bekræftelsen eller legaliseringen må ikke ligge mere end tre måneder før ansøgningsdatoen.

9. Kontoadministratoren kan kræve, at de forelagte dokumenter ledsages af en bekræftet oversættelse til et sprog angivet af denne.

10. Til kontrol af forelagt dokumentation, jf. dette bilag, kan kontoadministratoren anvende elektroniske mekanismer i stedet for papirdokumenter.

▼B









BILAG V

Yderligere oplysninger, der skal forelægges den nationale administrator vedrørende handelsplatformkonti

1. En underskrevet erklæring fra de kompetente finansielle myndigheder i medlemsstaten for den administrator, der åbner kontoen, til bekræftelse af, at den person, der ansøger om kontoåbning, er bemyndiget af den pågældende medlemsstat som: a) et reguleret marked som defineret i artikel 4, stk. 1, 14. afsnit, i direktiv 2004/39/EF om markeder for finansielle instrumenter, som ændret. b) en multilateral handelsfacilitet som defineret i artikel 4, stk. 1, 15. afsnit, i direktiv 2004/39/EF om markeder for finansielle instrumenter, som ændret. c) enhver anden handelsplatform, som er et multilateralt system, der drives og/eller forvaltes af en markedsoperatør, som sætter forskellige tredjeparters interesse i køb og salg af kvoter eller Kyoto-enheder i forbindelse med hinanden eller befordrer dette, herunder clearing- eller afstemningssystemer, der varetager betaling for og levering af kvoter og for forvaltning af sikkerhedsstillelse for det relevante regulerede marked eller den relevante multilaterale handelsfacilitet eller andre handelsplatforme.

Yderligere oplysninger, der skal forelægges den nationale administrator vedrørende verifikatorkonti

2. Et dokument til bevis for, at den person, der ansøger om åbning af en konto, er akkrediteret som verifikator i medlemsstaten for den administrator, som anmodes om åbning af en konto.









BILAG VI

Grundbetingelser

Grundbetingelsernes struktur og virkning

1. Relationen mellem kontohavere og registeradministratorer.

Kontohaverens og den bemyndigede repræsentants pligter

2. Kontohaveren og den bemyndigede repræsentant har pligter med hensyn til sikkerhed, brugernavne og passwords og adgang til registerwebstedet.

3. Kontohaveren og den bemyndigede repræsentant har pligt til at lægge data ind på registerwebstedet og sørge for, at de er korrekte.

4. Kontohaveren og den bemyndigede repræsentant har pligt til at overholde betingelserne for brug af registerwebstedet.

Registeradministratorens pligter

5. Registeradministratoren har pligt til at følge kontohaverens anvisninger.

6. Registeradministratoren har pligt til at registrere oplysninger om kontohaveren.

7. Registeradministratoren har pligt til at åbne, ajourføre eller lukke kontoen i overensstemmelse med forordningens bestemmelser.

Procesprocedurer

8. Bestemmelser om procesafslutning og -bekræftelse.

Betaling

9. Betingelser for gebyrer for oprettelse og forvaltning af konti.

Forvaltning af registerwebstedet

10. Bestemmelser om registeradministrators ret til at foretage ændringer på registerwebstedet.

11. Betingelser for brug af registerwebstedet.

Garantier og erstatninger

12. Oplysningernes rigtighed.

13. Bemyndigelse til at igangsætte processer.

Ændring af disse grundbetingelser som følge af ændringer af denne forordning eller ændringer af national lovgivning

Sikkerhed og forholdsregler ved brud på sikkerheden

14. Angivelse af, at de nationale administratorer kan videregive alle mistænkelige meddelelser i tilknytning til transaktioner til de nationale retshåndhævende myndigheder.

Bilæggelse af tvister

15. Bestemmelser om tvister mellem kontohavere.

Erstatningsansvar

16. Ansvarsbegrænsning for registeradministratoren.

17. Ansvarsbegrænsning for kontohaveren.

Tredjemandsrettigheder

Repræsentation, meddelelser og lovvalg









BILAG VII

Oplysninger, som skal gives til den nationale administrator vedrørende hver enkelt driftslederkonto

1. Oplysningerne i tabel III-I

2. I de data, der forelægges i overensstemmelse med tabel III-I, anføres anlæggets driftsleder som kontohaver. Det navn, der angives for kontohaveren, skal være identisk med navnet på den fysiske eller juridiske person, der er indehaver af den pågældende drivhusgasemissionstilladelse.

3. Oplysningerne i tabel VII-I og VII-II



Tabel VII-I: Kontooplysninger for driftslederkonti A B C D E F Nr. Kontooplysning Obligatorisk eller frivillig? Type Kan ajourføres? Kræves der godkendelse fra national administrator til ajourføring? Fremlagt på EU-registrets offentlige websted? 1 Anlægsidentifikation O Forud fastsat nej — ja 2 Tilladelsesidentifikation O Fri ja ja ja 3 Ikrafttrædelsesdato for tilladelse O Fri nej — ja 4 Udløbsdato for tilladelse F Fri ja ja ja 5 Anlæggets navn O Fri ja ja ja 6 Anlæggets aktivitetskategori O Valg ja ja ja 7 Anlæggets adresse — land O Forud fastsat ja ja ja 8 Anlæggets adresse — region eller stat F Fri ja ja ja 9 Anlæggets adresse — by O Fri ja ja ja 10 Anlæggets adresse — postnummer O Fri ja ja ja 11 Anlæggets adresse — gade O Fri ja ja ja 12 Anlæggets adresse — gadenummer O Fri ja ja ja 13 Anlæggets telefon 1 O Fri ja nej ja 14 Anlæggets telefon 2 O Fri ja nej ja 15 Anlæggets e-mail-adresse O Fri ja nej ja 16 Moderselskab F Fri ja nej ja 17 Datterselskab F Fri ja nej ja 18 EPRTR-identifikationsnummer O Fri ja nej ja 19 Latitude F Fri ja nej ja 20 Longitude F Fri ja nej ja



Tabel VII-II: Oplysninger om kontoverifikator og kontaktpersoner A B C D E F Nr. Kontooplysning Obligatorisk eller frivillig? Type Kan ajourføres? Kræves der godkendelse fra national administrator til ajourføring? Fremlagt på EU-registrets offentlige websted? 1 Verifikator F Valg ja nej ja Virksomhedens navn F Fri ja nej Ja (1) Virksomhedsafdeling F Fri ja nej Ja (1) 2 Kontaktperson i medlemsstat: fornavn F Fri ja nej Ja (1) 3 Kontaktperson i medlemsstat: efternavn F Fri ja nej Ja (1) 4 Kontaktpersons adresse — land F Forud fastsat ja nej Ja (1) 5 Kontaktpersons adresse — region eller stat F Fri ja nej Ja (1) 6 Kontaktpersons adresse — by F Fri ja nej Ja (1) 7 Kontaktpersons adresse — postnummer F Fri ja nej Ja (1) 8 Kontaktpersons adresse — gade F Fri ja nej Ja (1) 9 Kontaktpersons adresse — gadenummer F Fri ja nej Ja (1) 10 Kontaktperson — telefon 1 F Fri ja nej Ja (1) 11 Kontaktperson — telefon 2 F Fri ja nej Ja (1) 12 Kontaktpersons e-mail-adresse F Fri ja nej Ja (1) (1) Disse oplysninger fremlægges ikke, hvis kontohaver anmoder om, at de skal være fortrolige, jf. artikel 75.

4. Anlæggets navn er identisk med det navn, der er anført i den pågældende drivhusgasemissionstilladelse.









BILAG VIII

Oplysninger, som skal gives til registeradministratoren vedrørende hver enkelt luftfartøjsoperatørkonto

1. Oplysningerne i tabel III-I og VII-II

2. I de data, der forelægges i overensstemmelse med tabel III-I, anføres luftfartøjsoperatøren som kontohaver. Det navn, som registreres for kontohaver, skal være identisk med navnet i overvågningsplanen. Er navnet i overvågningsplanen ikke længere aktuelt, anvendes navnet i handelsregistret eller det af Eurocontrol anvendte navn.

3. Oplysningerne i tabel VIII-I



Tabel VIII-I: Oplysninger for luftfartøjsoperatørkonti A B C D E F Nr. Kontooplysning Obligatorisk eller frivillig? Type Kan ajourføres? Kræves der godkendelse fra national administrator til ajourføring? Fremlagt på EU-registrets offentlige websted? 1 Luftfartøjsoperatør-identifikation (tildelt af EU-registret) O Fri nej — ja 2 Kode efter Kommissionens forordning (EF) nr. 748/2009 O Fri ja ja ja 3 Kaldesignal (ICAO-designatorkode) F Fri ja ja ja 4 Identifikation for overvågningsplan O Fri ja ja ja 5 Overvågningsplan — første anvendelsesår O Fri nej — ja 6 Overvågningsplan — udløbsår O Fri ja ja ja

4. Kaldesignalet er ICAO-designatorkoden i flyveplanens rubrik 7 eller i mangel heraf luftfartøjets registreringsmærke.

▼M1









BILAG IX

Oplysninger, der skal gives til kontoadministratoren vedrørende bemyndigede repræsentanter og yderligere bemyndigede repræsentanter

1. Oplysningerne i tabel IX-I.



Tabel IX-I: Oplysninger om bemyndiget repræsentant A B C D E F Nr. Kontooplysning Obligatorisk eller frivillig? Art Kan ajourføres? Kræves der godkendelse fra national administrator til ajourføring? Fremlagt på EU-registrets offentlige websted? 1 Personidentifikation O Fri Nej Uoplyst Nej 2 Type bemyndiget repræsentant O Valg Ja Nej Ja 3 Fornavn O Fri Ja Ja Nej (1) 4 Efternavn O Fri Ja Ja Nej (1) 5 Titel F Fri Ja Nej Nej (1) 6 Stilling F Fri Ja Nej Nej (1) Virksomhedens navn F Fri Ja Nej Nej (1) Virksomhedsafdeling F Fri Ja Nej Nej (1) 7 Land O Forud fastsat Nej Uoplyst Nej (1) 8 Region eller stat F Fri Ja Ja Nej (1) 9 By O Fri Ja Ja Nej (1) 10 Postnr. O Fri Ja Ja Nej (1) 11 Adresse — linje 1 O Fri Ja Ja Nej (1) 12 Adresse — linje 2 F Fri Ja Ja Nej (1) 13 Telefon 1 O Fri Ja Nej Nej (1) 14 Mobiltelefon O Fri Ja Ja Nej (1) 15 E-mail O Fri Ja Ja Nej 16 Fødselsdato O Fri Nej Uoplyst Nej 17 Fødested — by O Fri Nej Uoplyst Nej 18 Fødested — land O 18 Foretrukket sprog F Valg Ja Nej Nej 19 Fortrolighedsniveau F Valg Ja Nej Nej 20 Yderligere bemyndigede repræsentanters rettigheder O Flere valg Ja Nej Nej (1) Disse oplysninger fremlægges kun, hvis kontohaver anmoder om, at de skal offentliggøres, jf. artikel 75.

2. En underskrevet erklæring fra kontohaver om, at vedkommende ønsker at udnævne en given person som bemyndiget repræsentant eller yderligere bemyndiget repræsentant, med en bekræftelse af, at den bemyndigede repræsentant har ret til at igangsætte eller den yderligere bemyndigede repræsentant har ret til at godkende transaktioner på kontohaverens vegne, med angivelse af eventuelle begrænsninger af denne ret.

3. Dokumentation til identifikation af kandidaten. Det kan være en kopi af et af følgende dokumenter: a) identitetskort udstedt af en stat, som er medlem af Det Europæiske Økonomiske Samarbejdsområde eller Organisationen for Økonomisk Samarbejde og Udvikling b) et pas.

4. Dokumentation til bekræftelse af kandidatens faste bopælsadresse. Det kan være en kopi af et af følgende dokumenter: a) det forelagte identitetsdokument, jf. punkt 3, hvis det indeholder den faste bopælsadresse b) et andet af regeringen udstedt identitetsdokument, som indeholder den faste bopælsadresse c) hvis bopælslandet ikke udsteder identitetsdokumenter, som indeholder den faste bopælsadresse: en erklæring fra de lokale myndigheder med bekræftelse af kandidatens faste bopæl d) andet dokument, der i kontoadministratorens medlemsstat normalt godkendes som dokumentation for kandidatens faste bopæl.

5. Kandidatens straffeattest.

6. Alle kopier, som sendes som dokumentation, jf. dette bilag, skal bekræftes som en rigtig kopi af en notar eller anden tilsvarende person, som specificeres af den nationale administrator. Dokumenter udstedt uden for den medlemsstat, som anmoder om en kopi, skal legaliseres. Datoen for bekræftelsen eller legaliseringen må ikke ligge mere end tre måneder før ansøgningsdatoen.

7. Kontoadministratoren kan kræve, at de forelagte dokumenter ledsages af en bekræftet oversættelse til et sprog angivet af den nationale administrator.

8. Til kontrol af forelagt dokumentation, jf. dette bilag, kan kontoadministratoren anvende elektroniske mekanismer i stedet for papirdokumenter.

▼B









BILAG X

Formater til forelæggelse af årlige emissionsdata

1. Emissionsdata for driftsledere skal indeholde oplysningerne i tabel X-I.



Tabel X-I: Emissionsdata for driftsledere A B C 1 Anlægsidentifikation 2 Rapporteringsår Drivhusgasemissioner i tons i tons CO2-ækv. 3 CO2-emissioner 4 N2O-emissioner 5 PFC-emissioner 6 Samlede emissioner — Σ (C2 + C3 + C4)

2. Emissionsdataene for luftfartøjsoperatører skal indeholde dataene omhandlet i punkt 8 og 9 i afsnit 8 i bilag XIV til beslutning 2007/589/EF.

3. Det elektroniske format til forelæggelse af emissionsdata beskrives i dataudvekslingsspecifikationerne og de tekniske specifikationer, jf. artikel 71.









BILAG XI







Nationale tildelingstabeller for perioden 2008-12 Række Navn Antal kapitel III-kvoter Input (»r« står for »række«) Medlemsstatens landekode Manuelt input 1 Samlet antal kvoter, som kan udstedes til anlæg Σ (r5 til r9, r12 til r16) 2 Samlet antal kvoter i reserve Manuelt input 3 Kontoidentifikation for anlæg A Manuelt input 4 Mængde, som kan udstedes til anlæg A: 5 i 2008 Manuelt input 6 i 2009 Manuelt input 7 i 2010 Manuelt input 8 i 2011 Manuelt input 9 i 2012 Manuelt input 10 Kontoidentifikation for anlæg B Manuelt input 11 Mængde, som kan udstedes til anlæg B: 12 i 2008 Manuelt input 13 i 2009 Manuelt input 14 i 2010 Manuelt input 15 i 2011 Manuelt input 16 i 2012 Manuelt input









BILAG XII







EU-tildelingstabel (luftfart) for perioden 2008-12 Række Navn Antal kapitel II-kvoter Input (»r« står for »række«) 1 EU-dækkende mængde kapitel II-kvoter i 2012: Manuelt input 2 Mængde, der resterer at blive tildelt i 2012 (r1 × 0,15) = Σ (r3, r4, r5) 3 af medlemsstat 1: Manuelt input 4 af medlemsstat 2: Manuelt input 5 af medlemsstat n: Manuelt input 6 Mængde, der allerede er tildelt for 2012 (r1 – r2) = Σ (r7, r8, r9) 7 til luftfartøjsoperatør 1: Manuelt input 8 til luftfartøjsoperatør 2: Manuelt input 9 til kontohaver n: Manuelt input









BILAG XIII

Rapporteringskrav til den centrale administrator

Offentligt tilgængelige oplysninger

1. På EU-transaktionsjournalens offentligt tilgængelige websted fremlægger EU-transaktionsjournalen følgende oplysninger for hver konto: a) Alle oplysninger, der anføres som »fremlagt på EU-registrets offentlige websted« i tabel III-I, VII-I, VII-II, VIII-I, IX-I. Disse oplysninger ajourføres hvert døgn b) Kvoter tildelt individuelle kontohavere i medfør af artikel 40 og 41. Disse oplysninger ajourføres hvert døgn c) Kontoens status i overensstemmelse med artikel 9, stk. 1. Disse oplysninger ajourføres hvert døgn d) Antallet af returnerede kvoter og ERU'er og CER'er, jf. artikel 46, og enhedsidentifikation for de returnerede ERU'er og CER'er. Antallet af kvoter og ERU'er og CER'er, der er returneret i perioden 1. januar til 15. maj, fremlægges først efter den 15. maj. I perioden 15. maj til 31. december ajourføres disse oplysninger hvert døgn e) Tal for de verificerede emissioner i år X og korrektioner til disse fra det anlæg, der er knyttet til driftslederkontoen, fremlægges fra og med den 1. april år (X + 1) f) Et symbol og en erklæring med angivelse af, om det anlæg eller den luftfartøjsoperatør, der er knyttet til driftsleder/luftfartøjsoperatørkontoen, inden den 30. april returnerede et antal Kyoto-enheder eller kvoter svarende mindst til alle anlæggets/luftfartøjsoperatørens emissioner i alle de tidligere år. De symboler og erklæringer, der skal fremlægges, er anført i tabel XIII-I. Symbolet ajourføres den 1. maj og ændres ikke før næste 1. maj, bortset fra tilføjelsen af * i de i række 5 i tabel XIII-I anførte tilfælde.



Tabel XIII-I: overholdelseserklæringer Række Overholdelsesstatustal, jf. artikel 30 Er de verificerede emissioner bogført for hele sidste år? Symbol Erklæring Fremlægges på EU-transaktionsjournalens offentlige websted 1 0 eller et positivt tal ja A »Det antal kvoter og Kyoto-enheder, der blev returneret i perioden op til den 30. april, er større end eller lig med de verificerede emissioner« 2 et negativt tal ja B »Det antal kvoter og ERU'er/CER'er, der blev returneret i perioden op til den 30. april, er mindre end de verificerede emissioner« 3 hvilket som helst tal nej C »Verificerede emissioner det foregående år blev ikke indgivet inden den 30. april« 4 hvilket som helst tal nej (processen for kvotereturnering og/eller opdateringsprocessen for verificerede emissioner er suspenderet for medlemsstatens register) X »Indførslen af verificerede emissioner og/eller returnering var ikke mulig før den 30. april, da processen for kvotereturnering og/eller opdateringsprocessen for verificerede emissioner blev suspenderet for medlemsstatens register.« 5 hvilket som helst tal ja eller nej (men senere opdateret af den kompetente myndighed) * [føjet til det oprindelige symbol] »De verificerede emissioner er beregnet eller korrigeret af den kompetente myndighed.«

2. EU-transaktionsjournalen fremlægger følgende generelle oplysninger på sit offentligt tilgængelige websted og ajourfører dem hvert døgn: a) Den nationale tildelingstabel for hver medlemsstat, herunder angivelse af eventuelle korrektioner til tabellen, jf. artikel 37 b) EU's tildelingstabel for luftfart, herunder angivelse af eventuelle korrektioner til tabellen, jf. artikel 38 c) eventuelle reservetabeller udarbejdet i henhold til Kommissionens beslutning 2006/780/EF ( 16 ) d) Det samlede antal kvoter, ERU'er og CER'er indestående på alle brugerkonti i EU-registret den foregående dag e) En liste med enhedsidentifikationskoder for alle kvoter, CER'er og ERU'er, der er returneret, med markering af de enheder, som er flyttet fra den konto, de var returneret til, og som nu står på personkonti eller driftslederkonti. For CER'er og ERU'er fremlægges også projektnavn, oprindelsesland og projektidentifikation. f) En fortegnelse over den type Kyoto-enheder, bortset fra CER'er og ERU'er, der kan stå på brugerkonti, som administreres af en given national administrator, jf. punkt 1 i bilag I g) Det samlede antal ERU’er og CER’er, som driftslederne i hver medlemsstat har tilladelse til at returnere for hver periode, jf. artikel 11a, stk. 1, i direktiv 2003/87/EF h) Gebyrer afkrævet af nationale administratorer, jf. artikel 76.

3. EU-transaktionsjournalen fremlægger den 30. april hvert år følgende generelle oplysninger på sit offentligt tilgængelige websted: a) procentdel returnerede kvoter i hver medlemsstat i det foregående kalenderår, som var returneret fra den konto, de var tildelt til b) summen af verificerede emissioner i hver medlemsstat i det foregående kalenderår som procentdel af summen af verificerede emissioner i året forud for nævnte år c) procentdel hørende til konti, som administreres af en given medlemsstat, af antallet og mængden af alle overførselstransaktioner vedrørende kvoter og Kyoto-enheder i det foregående kalenderår d) procentdel hørende til konti, som administreres af en given medlemsstat, af antallet og mængden af alle overførselstransaktioner vedrørende kvoter og Kyoto-enheder i det foregående kalenderår mellem konti, der administreres af forskellige medlemsstater.

4. EU-transaktionsjournalen fremlægger på sit offentligt tilgængelige websted følgende oplysninger om hver afsluttet transaktion registreret af EU-transaktionsjournalen, den 1. januar i det femte år efter året for registrering af oplysningerne. a) kontohavers navn og kontohaveridentifikation for den overførende konto b) kontohavers navn og kontohaveridentifikation for den erhvervende konto ▼M1 c) kvoter eller Kyoto-enheder, der indgår i transaktionen uden den entydige enhedsidentifikationskode for kvoterne og den entydige numeriske værdi af enhedsserienummeret på Kyoto-enhederne ▼B d) transaktionsidentifikationskode e) dato og tidspunkt for transaktionens afslutning (mellemeuropæisk tid) f) type transaktion.

Oplysninger, der er tilgængelige for kontohaverne

5. EU-registret fremlægger på den del af sit websted, der kun er tilgængelig for kontohaveren, følgende oplysninger og ajourfører dem i realtid: ▼M1 a) de aktuelle beholdninger af kvoter og Kyoto-enheder uden den entydige enhedsidentifikationskode for kvoterne og den entydige numeriske værdi af enhedsserienummeret på Kyoto-enhederne ▼B b) liste over transaktionsforslag, som den pågældende kontohaver har stillet, med følgende oplysninger for hver foreslået transaktion i) oplysningerne i punkt 4 ii) dato og tidspunkt for transaktionsforslaget (mellemeuropæisk tid) iii) transaktionsforslagets nuværende status iv) eventuelle svarkoder, der er returneret efter kontrol foretaget af registret og EU-transaktionsjournalen c) en liste over kvoter eller Kyoto-enheder, der er erhvervet til den pågældende konto som følge af afsluttede transaktioner, med angivelse for hver transaktion af elementerne i punkt 4 d) en liste over kvoter eller Kyoto-enheder, der er overført fra den pågældende konto som følge af afsluttede transaktioner, med angivelse for hver transaktion af elementerne i punkt 4.

Oplysninger, der er tilgængelige for de nationale administratorer

6. EU-registret fremlægger på den del af sit websted, der kun er tilgængelig for de nationale administratorer: a) Saldo og transaktionshistorik for den centrale ETS-clearingkonto, gateway-depotkontoen, EU-kontoen til slettede kvoter og returneringskontoen for luftfarten b) Kontohavere og bemyndigede repræsentanter, for hvem adgang til konti i EU-registret er suspenderet af en national administrator, jf. artikel 27.